Source: http://docplayer.fi/1582078-Tyosuhteen-laittoman-paattamisen-johdosta-maksettavien-etuuksien-ja-tyottomyysturvan-yhteensovitus.html
Timestamp: 2017-11-24 17:31:25+00:00
Document Index: 17480656

Matched Legal Cases: ['tuomioistuin ', 'KKO ', 'KKO ', 'tuomioistuin ', 'tuomioistuin ', 'tuomioistuin ', 'tuomioistuin ', 'tuomioistuin ']

Työsuhteen laittoman päättämisen johdosta maksettavien etuuksien ja työttömyysturvan yhteensovitus - PDF
Työsuhteen laittoman päättämisen johdosta maksettavien etuuksien ja työttömyysturvan yhteensovitus
Download "Työsuhteen laittoman päättämisen johdosta maksettavien etuuksien ja työttömyysturvan yhteensovitus"
1 Työsuhteen laittoman päättämisen johdosta maksettavien etuuksien ja työttömyysturvan yhteensovitus
2 2 KUVAILULEHTI Julkaisija Työministeriö Tekijä Työministeriön asettama työryhmä Julkaisun päivämäärä Julkaisun laji Työryhmämietintö Toimeksiantaja Työministeriö Toimielimen asettamispvm Julkaisun nimi Työsopimuslain työsuhteen päättämisen johdosta maksettavien etuuksien ja työttömyysturvan yhteensovitus Tiivistelmä Työttömyysetuuksien ja työsopimuslaissa säädetyn korvauksen yhteensovittamista koskevien säännöksien toimivuutta on arvioitu tuomioistuinten, sopimusosapuolien sekä toimeenpanijoiden näkökulmasta. Työryhmässä on käsitelty yhteensovitussäännöksen soveltamiskäytännössä esiin tulleita kysymyksiä, kuten yhteensovitettavia etuuksia, vahingonkorvausten verokohtelua, kuultavien asemaa tuomioistuinkäsittelyssä, tiedonsaantioikeuksia ja työttömyyspäivärahan 500 päivän enimmäisaikaa sekä järjestelmän toimivuutta ylipäätään. Työryhmä on todennut, että voimassa olevan työsopimuslain 12 luvun 2 :n vahingonkorvaussäännöksen edustaman kokonaiskorvausajattelun ja työsopimuslain 12 luvun 3 :n yhteensovitussäännöksen välillä on ristiriita, jota ei työryhmän tehtävänrajaus huomioon ottaen ole voitu ratkaista. Tästä syytä muistiossa kuvataan eri ratkaisuvaihtoehtoja työsopimuslain yhteensovitusta koskeviin säännöksiin. Muistiossa on käsitelty erikseen tuomioistuinprosessissa tehtävää yhteensovitusta ja sopimustilanteita. Työryhmä ei esitä tiettyä ratkaisuvaihtoehtoa,vaan selvityksessä on luonnosteltu eri ratkaisuvaihtoehtoja sekä esitelty niihin liittyviä vahvuuksia ja heikkouksia. Ratkaisuvaihtoehdot on laadittu jatkovalmistelun pohjaksi. Valittavasta yhteensovitusmallista riippumatta työryhmä ehdottaa yhteensovitettavien etuuksien täsmentämistä voimassa olevan työttömyysturvalain mukaiseksi sekä koulutustuen ottamista yhteensovitettavien etuuksien piiriin. Lisäksi ehdotetaan, että työttömyyskassojen tiedonantovelvollisuudesta säädettäisiin laissa niin, että se vastaisi jo voimassa olevia työsopimuslain säännöksiä. Avainsanat työsuhteen perusteeton päättäminen, (työsuhteen irtisanominen, työsuhteen purku), perusteeton lomauttaminen, yhteensovitus, jaksottaminen, vahingonkorvaus, aineettoman vahingon korvaus, kokonaiskorvaus, työttömyysturva, työttömyysetuus, sopiminen Muut tiedot Sarjan nimi ja numero ISSN ISBN Kokonaissivumäärä Kieli Hinta Luottamuksellisuus Jakaja Kustantaja
3 3 PRESENTATIONSBLAD Utgivare Arbetsministeriet Tekijä Arbetsgrupp tillsatt av arbetsministeriet Utgivningsdatum Typ av publikation Arbetsgruppsbetänkande Uppdragsgivare Arbetsministeriet Datum för tillsättande av organet Publikation Sammanjämkning av i arbetsavtalslagen avsedda förmåner som betalas på grundval av upphävande av anställningsförhållande och utkomstskyddet för arbetslösa. Sammandrag Funktionsdugligheten hos de bestämmelser som gäller sammanjämkning av arbetslöshetsförmåner och den i arbetsavtalslagen föreskrivna ersättningen har bedömts ur domstolarnas, avtalsparternas och verkställarnas synvinkel. I arbetsgruppen har man behandlat sådana frågor som uppstått i samband med tillämpningspraxisen för de bestämmelser som gäller sammanjämkning, såsom jämkade förmåner, beskattning av skadestånd, ställningen för dem som blir hörda vid domstolsbehandlingar, rättigheterna att få uppgifter och arbetslöshetsdagpenningens maximitid på 500 dagar samt systemets funktionsduglighet över huvud taget. Arbetsgruppen har konstaterat att det finns en motstridighet mellan det tänkesätt om totalersättning som skadeståndsbestämmelsen i 12 kap. 2 i arbetsavtalslagen representerar och bestämmelsen om sammanjämkning i 12 kap. 3 i arbetsavtalslagen. Arbetsgruppen har med hänsyn till sin uppdragsavgränsning inte kunnat lösa denna kontrovers. Av denna anledning beskrivs i promemorian olika lösningsalternativ för de bestämmelser i arbetsavtalslagen som gäller sammanjämkning. I promemorian behandlas separat sammanjämkning och avtalssituationer i samband med domstolsprocesser. Arbetsgruppen föreslår inte ett visst lösningsalternativ, utan utredningen skisserar upp olika alternativa lösningar och presenterar alternativens starka och svaga sidor. Lösningsalternativen har utarbetats som underlag för fortsatt beredning. Oberoende av den sammanjämkningsmodell som väljs, föreslår arbetsgruppen att de jämkade förmånerna preciseras så att de överensstämmer med den ikraftvarande lagen om utkomstskydd för arbetslösa, samt att utbildningsstödet skall inkluderas i de jämkade förmånerna. Därtill föreslås att man genom lag föreskriver om arbetslöshetskassornas skyldighet att lämna uppgifter på ett sådant sätt som motsvarar de redan ikraftvarande bestämmelserna i arbetsavtalslagen. Nyckelord grundlöst upphävande av anställningsförhållandet (uppsägning eller hävning av anställningsförhållandet), grundlös permittering, sammanjämkning, periodindelning, skadestånd, ersättning för immateriell skada, totalersättning, utkomstskydd för arbetslösa, arbetslöshetsförmån, avtalande Övriga uppgifter Seriens namn och nummer ISSN ISBN Sidoantal Språk Pris Sekretessgrad Distribution Förlag
4 4 Työministeriölle Työministeriö asetti tekemällään päätöksellä kolmikantaisen työryhmän selvittämään työsopimuslain työsuhteen perusteettomasta päättämisestä maksettavan korvauksen ja työttömyyspäivärahan yhteensovittamista koskevan säännöksen toimivuutta ja selkeyttämistarvetta. Asettamispäätöksen mukaan työryhmän toimikausi oli Toimikautta jatkettiin tehdyllä päätöksellä asti. Työryhmän tehtävänä oli arvioida työttömyyspäivärahan ja työsuhteen laittomasta päättämisestä määrättävän korvauksen yhteensovittamista koskevan työsopimuslain (55/2001) 12 luvun 3 :n toimivuutta. Työryhmän tehtävänä oli selvittää, voidaanko sääntelyn taustalla olevat korvausvelvollisuuden vastuunjaossa omaksutut lähtökohdat vahingonkorvausoikeudellinen rikastumiskielto, työnantajan täysi vahingonkorvausvastuu ja periaate, jonka mukaan maksettuihin sosiaalietuuksiin ei jälkikäteen puututa säilyttäen luoda lain soveltajan kannalta yksinkertaisempi ja selkeämpi järjestelmä. Lisäksi työryhmän tuli toimeksiannon mukaan tarkastella - TSL:n 12 luvussa säädetyn korvausjärjestelmän (työsuhteen perusteeton päättäminen ja lomauttaminen) sisältöä, - yhteensovittamisen piiriin kuuluvia työttömyysturvaetuuksia, - tuomioistuimen asemaa korvauksen ja työttömyysturvan yhteensovittajana, - sopimusosapuolten asemaa korvauksesta sovittaessa, - Työttömyysvakuutusrahaston ja Kansaneläkelaitoksen prosessuaalista asemaa ja - yhteensovittamiseen liittyviä verotuskysymyksiä. Työryhmän puheenjohtajaksi nimettiin lainsäädäntöneuvos Tarja Kröger työministeriöstä. Työryhmän jäseninä ovat toimineet hallitussihteeri Kirsi Päivänsalo sosiaali- ja terveysministeriöstä, lakimies Olli Häkkinen Kansaneläkelaitoksesta, lakimies Sanna Kujala Työttömyysvakuutusrahastosta, hallitussihteeri Anna-Maija Heino valtiovarainministeriöstä, työmarkkinalakimies Lauri Niittylä Kunnallisesta työmarkkinalaitoksesta, varatuomari Markus Äimälä Elinkeinoelämän keskusliitosta, työmarkkina-asiamies Merja Berglund, sittemmin Hirvonen, Suomen Yrittäjistä, lakimies Nikolas Elomaa Suomen Ammattiliittojen Keskusjärjestöstä, vastaava lakimies Timo K. Vertanen Metallityöväenliitto ry:stä, lakimies Pauliina Juntunen Toimihenkilökeskusjärjestö STTK:sta ja lakimies Minna Helle Akavasta. Työryhmän sihteeriksi nimettiin lakimies Sanna Kujala.
5 5 Lakimies Sanna Kujalan pyydettyä eroa jäsenen ja sihteerin tehtävistä hänen tilalleen nimettiin lukien lakimies Virpi Hyvönen Työttömyysvakuutusrahastosta. Lakimies Minna Helteen pyydettyä eroa jäsenyydestä hänen tilalleen nimettiin lukien lakimies Anna Lavikkala Ekonomiliitosta. Työryhmä on työnsä aikana kuullut asiantuntijoina työtuomioistuimen presidentti Pekka Orasmaata ja hovioikeudenneuvos Risto Jalankoa. Verotuskysymyksissä on asiantuntijana kuultu ylitarkastaja Tomi Peltomäkeä Verohallituksesta ja työttömyysturvaan liittyvissä kysymyksissä kassanjohtaja Marja-Leena Meriläistä Metallityöväen työttömyyskassasta sekä tarkastusyksikön päällikkö Niina Jussilaa Vakuutusvalvontavirastosta. Työryhmä on niin ikään kuullut asiantuntijana asianajaja Jussi Kasasta. Työryhmä on kokoontunut 10 kertaa. Työryhmä luovuttaa kunnioittaen selvityksensä työministeriölle. Helsingissä 27 päivänä marraskuuta 2006 Tarja Kröger Kirsi Päivänsalo Olli Häkkinen Virpi Hyvönen Nikolas Elomaa Anna-Maija Heino Timo K. Vertanen Lauri Niittylä Anna Lavikkala Markus Äimälä Pauliina Juntunen Merja Hirvonen
6 6 SISÄLLYS 1. JOHDANTO NYKYTILA LAINSÄÄDÄNTÖ JA KÄYTÄNTÖ Työsopimuslaissa säädetty työttömyysturvan ja korvauksen yhteensovittamisjärjestelmä... 7 Korvaus työsopimuksen perusteettomasta päättämisestä... 7 Laittoman lomauttamisen johdosta tuomittava vahingonkorvaus... 8 Työttömyyspäivärahan vaikutus vahingonkorvauksen ja korvauksen maksamiseen 8 Työsopimuslain 12:3:n säännöksen tausta... 9 Työttömyysetuuksien yhteensovitettava määrä Yhteensovittamiseen liittyvät prosessuaaliset säännökset Työsuhteen perusteella maksettavan etuuden ja työttömyysturvan yhteensovitus työttömyysturvalain mukaan Lainsäädännön soveltamiskäytäntö NYKYTILAN ARVIOINTI Tuomioistuinprosessi Kokonaiskorvausajattelu ja yhteensovitus tuomioistuinprosessissa Yhteensovitettavat etuudet Kuuleminen Työsopimuslain 12:1:n ja 12:3:n välinen suhde Työttömyysturvalakiin liittyvät kysymykset Korvauksen ja työttömyysturvan yhteensovitus korvauksesta sovittaessa Sopimusten tyyppitapauksia Yhteensovitus ja verotus Kokonaisarvio vallitsevasta tilanteesta RATKAISUVAIHTOEHDOT TYÖSOPIMUSLAIN YHTEENSOVITTAMISJÄRJESTELMÄN SELKEYTTÄMISEKSI TUOMIOISTUINPROSESSI SOPIMUKSET JA TYÖTTÖMYYSTURVAN YHTEENSOVITUS Sopimusten käsittelyn vaihtoehdot TYÖTTÖMYYSTURVALAKIIN LIITTYVÄT EHDOTUKSET TIETOJEN SAANTIOIKEUS JA TYÖTTÖMYYSTURVALAIN MUUTOS TYÖTTÖMYYSTURVALAIN 500 PÄIVÄN ENIMMÄISAIKALASKURI... 43
7 7 1. Johdanto Työsopimuksen päättämisen jälkeen maksettavien korvauksien ja työttömyysetuuksien yhteensovittamisesta säädetään toisaalta työsopimuslain (55/2001) 12 luvun 3 :ssä ja toisaalta työttömyysturvalaissa (1290/2002). Työsuhteen laittoman päättämisen johdosta tuomittavan TSL 12:2:n mukaisen korvauksen ja työttömyysetuuden yhteensovittamisesta säädetään TSL 12:3:ssä. Säännöstä sovelletaan niin ikään korvaukseen, josta työnantaja ja työntekijä sopivat työsuhdetta päätettäessä. Säännöstä sovelletaan myös laittoman lomautuksen perusteella maksettavaan vahingonkorvaukseen. Sen sijaan TSL 12:3:n yhteensovitussäännöstä ei sovelleta saamatta jääneeltä irtisanomisajalta maksettavaan korvaukseen (TSL 6:4) eikä takaisinottovelvollisuuden rikkomisesta tuomittavaan vahingonkorvaukseen. Niin ikään irtisanomisriidan yhteydessä tuomittavat yhdenvertaisuuslain, tasa-arvolain ja yhteistoimintalain mukaiset hyvitykset jäävät yhteensovittamisen ulkopuolelle. Työttömyysturvalaissa säädetään työsuhteen päättämisen yhteydessä maksettavien korvausten vaikutuksesta työttömyysetuuden saamiseen. Työnhakijalla ei ole oikeutta työttömyysetuuteen ajalta, jolta työnantajalla on palkanmaksuvelvollisuus. Oikeutta työttömyysetuuteen ei myöskään ole ajalta, jolta työnhakija on oikeutettu irtisanomisajan palkkaan tai työsuhteen päättyessä maksettavaan lomakorvaukseen. Yhteensovitus toteutetaan työttömyysturvalain jaksotussäännöksiä soveltaen. Samoin työsuhteen päättyessä maksettava taloudellinen etuus (ns. kultainen kädenpuristus) jaksotetaan. Työttömyysturvalain jaksotuksen piiriin eivät sitä vastoin kuulu työsuhteen laittomasta päättämisestä tuomitut/maksettavaksi määrätyt (sovitut) vahingonkorvaukset. Työttömyysturvan ja työsuhteen päättyessä maksettavan etuuden yhteensovittaminen toteutetaan siten kahta eri järjestelmää käyttäen. Arvioitaessa toisaalta TSL 12:3:n toimivuutta ja toisaalta koko järjestelmän toimivuutta on siten selvitettävä myös työttömyysturvalakiin sisältyvää jaksotusta koskevaa sääntelyä. Työsopimuslain säännöksien yhteydessä käytetään ilmaisua yhteensovitus, kun taas työttömyysturvan puolella puhutaan jaksottamisesta. 2. Nykytila 2.1 Lainsäädäntö ja käytäntö Työsopimuslaissa säädetty työttömyysturvan ja korvauksen yhteensovittamisjärjestelmä Korvaus työsopimuksen perusteettomasta päättämisestä TSL 12:2:n mukaan työnantaja, joka on kyseisessä laissa säädettyjen perusteiden vastaisesti päättänyt työsopimuksen, on määrättävä maksamaan korvausta työsopimuksen perusteettomasta päättämisestä. Jos työntekijä on purkanut työsopimuk-
8 8 sen työsopimuslaissa säädetyllä perusteella, joka on johtunut työnantajan tahallisesta tai huolimattomasta menettelystä, työnantaja on määrättävä maksamaan korvausta työsopimuksen perusteettomasta päättämisestä. Yksinomaisena korvauksena on suoritettava vähintään kolmen ja enintään 24 kuukauden palkka. Työehtosopimuksen perusteella valitulle luottamusmiehelle ja työsopimuslaissa tarkoitetulle luottamusvaltuutetulle sekä eräille muille työntekijöiden edustajille suoritettavan korvauksen vähimmäismäärä on kuitenkin 10 kuukauden ja enimmäismäärä 30 kuukauden palkkaa vastaava määrä. Korvauksen suuruutta määrättäessä otetaan työsopimuksen päättämisen syystä riippuen huomioon työtä vaille jäämisen arvioitu kesto ja ansion menetys, määräaikaisen työsopimuksen jäljellä ollut kestoaika, työsuhteen kesto, työntekijän ikä ja hänen mahdollisuutensa saada ammattiaan tai koulutustaan vastaavaa työtä, työnantajan menettely työsopimusta päätettäessä, työntekijän itsensä antama aihe työsopimuksen päättämiseen, työntekijän ja työnantajan olot yleensä sekä muut näihin rinnastettavat seikat. Silloin kun työsuhde on päätetty TSL 7 luvun 3 :ssä tai 7 :ssä tarkoitetulla perusteella tai työsopimus on purettu ilman purkuperustetta mutta irtisanomisperusteen kuitenkin täyttyessä tai TSL 1 luvun 4 :n nojalla, säännöstä korvauksen vähimmäismäärästä ei sovelleta. Työsopimuslaissa säädetty laittoman työsuhteen päättämisen johdosta tuomittava korvaus määritellään kokonaiskorvauksen periaatteita noudattaen. Korvauksen suuruutta määritettäessä otetaan huomioon kaikki laissa säädetyt arviointiperusteet. Kokonaiskorvausajatteluun liittyy, että kokonaiskorvauksen määrittämisen jälkeen korvausta ei enää eritellä, mikä osa korvauksesta on korvausta palkkaetujen todellisesta menetyksestä ennen tuomiota, korvausta aineettomista vahingoista tai korvausta muusta taloudellisesta vahingosta. Laittoman lomauttamisen johdosta tuomittava vahingonkorvaus Työsopimuslain 5 luvussa säädettyjen perusteiden vastaisesti toteutetun lomauttamisen seuraukset määräytyvät TSL 12:1:n mukaan. Työsopimuslain 12:1:n mukaan työnantajan, joka tahallaan tai huolimattomuudesta rikkoo tai laiminlyö työsuhteesta tai tästä laista johtuvia velvollisuuksia, on korvattava työntekijälle siten aiheuttamansa vahinko. Kuten edellä todettiin, laittoman lomauttamisen vuoksi määrätty vahingonkorvaus kuuluu myös TSL 12:3:n yhteensovitussäännöksen piiriin. Sen sijaan muusta syystä TSL 12:1:n nojalla maksettavaksi määrätty vahingonkorvaus ei kuulu yhteensovituksen piiriin. Työttömyyspäivärahan vaikutus vahingonkorvauksen ja korvauksen maksamiseen Työsopimuslain 12:3:n mukaan työsopimuksen perusteettomasta päättämisestä maksettavaksi määrätystä korvauksesta siltä osin kuin se on korvausta työntekijälle
9 9 ennen tuomion julistamista tai antamista menetetyistä työttömyydestä johtuvista palkkaeduista on vähennettävä 1) 75 prosenttia työntekijälle kyseiseltä ajalta maksetusta työttömyysturvalaissa tarkoitetusta ansioon suhteutetusta työttömyyspäivärahasta; 2) 80 prosenttia työntekijälle kyseiseltä ajalta maksetusta työttömyysturvalaissa tarkoitetusta peruspäivärahasta; sekä 3) työntekijälle kyseiseltä ajalta työmarkkinatuesta annetun lain nojalla maksettu työmarkkinatuki. 1 Pykälän 2 momentin mukaan tuomioistuin voi tehdä korvauksesta edellä mainittua pienemmän vähennyksen tai jättää vähennyksen kokonaan tekemättä, jos se on korvauksen määrä, työntekijän taloudelliset ja sosiaaliset olot sekä hänen kokemansa loukkaus huomioon ottaen kohtuullista. Työsopimuslain 12:3:n säännöksen tausta Vuoden 1970 työsopimuslaissa ei ollut korvauksen ja työttömyysturvan yhteensovittamista koskevaa säännöstä. Vuoden 2001 työsopimuslakia valmisteltaessa yhteensovitussäännöksen säätämistarvetta perusteltiin vanhan työsopimuslain vahingonkorvaussäännöksestä syntyneellä oikeuskäytännöllä. Korvausvelvollisuus ja työntekijän rikastumisen kielto. Tulkitessaan vanhan työsopimuslain 51 :ää korkein oikeus katsoi tuomiossaan KKO 1995:215, että työntekijän saamat työttömyyspäivärahat vähensivät työntekijälle maksettavaa korvausta lähes täysimääräisesti (90 %) silloin, kun oli kyse lainvastaisen taloudellisen ja tuotannollisen irtisanomisen johdosta tuomittavasta vahingonkorvauksesta. Jos kyseessä oli työntekijän henkilöön liittyvä irtisanominen, työttömyyspäivärahoilla katsottiin olevan osaltaan merkitystä korvauksen määrän kokonaisharkinnassa ansion menetyksen suuruuteen vaikuttavana tekijänä, mutta niitä ei otettu suoraan vähennyksenä huomioon (KKO 1997:97). Korkeimman oikeuden omaksuma kollektiiviperusteisia irtisanomisia koskeva korvauskäytäntö esti työntekijää saamasta ylikompensaatiota eli hän ei voinut saada vahingostaan osaksikaan kahdenkertaista korvausta. Ongelmallista oli kuitenkin se, että lainvastaisesti työsopimuksen päättänyt työnantaja ei joutunut maksamaan täyttä korvausta, vaan ainoastaan täyden palkan ja työttömyysajalta maksetun työttömyyspäivärahan erotuksen. Työntekijänsä perusteettomasti irtisanonut työnantaja siis hyötyi siitä, että työttömyysturvajärjestelmän avulla oli huolehdittu työttömäksi jääneen työntekijän toimeentulosta. Työnantajan saama hyöty oli vielä keskimäärin suurempi, jos ko. työntekijä oli liittynyt työttömyyskassaan ja saanut ansiosidonnaista työttömyyspäivärahaa. Työttömyysturvajärjestelmä maksoi siten tavallaan työnantajan puolesta osan korvauksesta. TSL 12:3:lla menettely pyrittiin muuttamaan oikeudenmukaisemmaksi. Työsopimuslaissa on omaksuttu korvausvelvollisuuden vastuunjaossa lähtökohdiksi työnantajan täysi vahingonkorvausvelvollisuus, 1 Säännöksessä olevat viittaukset työttömyysturvalakiin ja työmarkkinatuesta annettuun lakiin ovat työsopimuslain säätämisen aikaisia lakeja, jotka on sittemmin kumottu.
10 10 työntekijää koskeva vahingonkorvausoikeudellinen rikastumiskielto, ja periaate, jonka mukaan maksettuihin sosiaalietuuksiin ei jälkikäteen puututa. Kokonaiskorvauksen erittely. TSL 12:3 rakentuu ajatukselle, että yhteensovituksen kohteena ovat ne korvaukseen kuuluvat osat, jotka määrätään maksettavaksi palkkaetujen menetyksestä. Tämän vuoksi hallituksen esityksessä uudeksi työsopimuslaiksi (HE 157/2000) TSL 12:2:een ehdotettiin otettavaksi säännös, jonka mukaan tuomioistuimen olisi tullut kokonaiskorvauksen määrän ohella eritellä, mikä osa työsopimuksen perusteettomasta päättämisestä tuomittavasta korvauksesta on työntekijän työttömyydestä aiheutuneen palkkaetujen menetyksen korvausta ja miltä osin se on korvausta muusta kuin työntekijälle syntyneestä taloudellisesta vahingosta. Eduskuntakäsittelyssä kokonaiskorvauksen erittelyvelvollisuus poistettiin 12:2:stä. Eduskunta ei kuitenkaan muuttanut TSL 12:3:ää, jossa hallituksen esittämin tavoin edellytetään korvauksen erottelua palkkaetujen menetyksestä johtuvaan korvausosioon, sillä yhteensovitus toteutetaan ainoastaan siltä osin, kuin kyse on todellisesta palkkaetujen menetyksestä ennen tuomiota tai sopimuksen allekirjoittamista. Poiketen tuomioistuimen osalta säädetystä sopimusosapuolille jäi TSL 12:3.4:iin eri korvauslajien erittelyvelvollisuus. Yhteensovituksen piiriin kuuluvat työttömyysetuudet Työsopimuslain 12:3:n sanamuodon mukaan yhteensovitettavia työttömyysetuuksia ovat työsopimuslakia säädettäessä voimassa olleen työttömyysturvalain (602/1984) 2 mukainen ansioon suhteutettu työttömyyspäiväraha ja peruspäiväraha sekä työmarkkinatuesta annetun lain (1542/1993) 3 nojalla maksettu työmarkkinatuki. Uutta työttömyysturvalakia (1290/2002) säädettäessä TSL 12:3:ään ei tehty muutoksia, joten työsopimuslain terminologia vastaa edelleen vanhan työttömyysturvalain ja kumotun työmarkkinatukilain terminologiaa. Uuden työttömyysturvalain mukaisista etuuksista yhteensovitettavia ovat ansiopäiväraha, peruspäiväraha ja työmarkkinatuki. Työttömyysturvalaissa säädetyt työttömyysetuudet. Työttömän työnhakijan taloudelliset mahdollisuudet hakea työtä ja parantaa edellytyksiään päästä tai palata työmarkkinoille turvataan korvaamalla työttömyydestä aiheutuvia taloudellisia menetyksiä työttömyysturvalain (1290/2002) mukaisesti. Työttömyysturvalaissa työttömyysetuudella tarkoitetaan työttömyyspäivärahaa, työmarkkinatukea ja koulutuspäivärahaa. Työttömyyspäivärahalla tarkoitetaan palkansaajalle (ja yrittäjälle) myönnettävää peruspäivärahaa ja ansiopäivärahaa sekä työttömyyspäivärahana myönnettävää koulutuspäivärahaa. 4 Työttömyyspäivärahaa maksetaan sen jälkeen, kun henkilö on ollut työttömänä työnhakijana työvoimatoimistossa tai, jos koulutus on merkitty 2 Vanha työttömyysturvalaki on kumottu lailla 1290/2002, joka on tullut voimaan alkaen. 3 Laki työmarkkinatuesta on kumottu lailla 1290/2002, joka on tullut voimaan alkaen. 4 Koulutustukea koskevat säännökset ovat laissa julkisesta työvoimapalvelusta (1295/2002), eikä kyseessä ole työttömyysturvalaissa tarkoitettu työttömyysetuus.
11 11 työllistymisohjelmaan, 10 luvun 3 :n mukaisessa koulutuksessa yhteensä seitsemää täyttä työpäivää vastaavan ajan enintään kahdeksan peräkkäisen kalenteriviikon aikana (omavastuuaika). Kansaneläkelaitoksen maksamaan peruspäivärahaan on oikeutettu työnhakija, joka täyttää työttömyysturvalaissa säädetyn työssäoloehdon ja joka ei ole vakuutettu. Ansiopäivärahaan on oikeus palkansaajakassan jäsenellä (vakuutettu), joka on ollut vakuutettuna vähintään 10 edellistä kuukautta ja vakuutettuna ollessaan on täyttänyt työssäoloehdon. Ansiopäivärahaa maksavat työttömyyskassat, joita tällä hetkellä on 35 palkansaajakassaa ja kaksi yrittäjäkassaa. Ansiopäiväraha muodostuu peruspäivärahan suuruisesta perusosasta ja ansio-osasta. Peruspäivärahaa ja ansiopäivärahaa voi saada yhteensä 500 päivältä (poikkeuksena ns. lisäpäiväoikeus). Enimmäisaikaan luetaan myös mm. työttömyysturvalain mukaiset koulutuspäivärahat. Koulutuspäivärahaan on oikeus sillä, joka aloittaa päätoimisen ammatillisia valmiuksiaan edistävän koulutuksen. Koulutuspäivärahaan on oikeus myös sillä, joka ryhtyy päätoimisesti jatkamaan ennen työttömyyttä keskeytyneitä, ammatillisia valmiuksia edistäviä opintoja. Koulutuspäivärahan saamisen edellytyksenä on, että henkilö on koulutuksen aloittaessaan työttömänä työnhakijana työvoimatoimistossa. Koulutuspäivärahaa maksaa joko Kela (perustuki) tai työttömyyskassat (ansiotuki) riippuen siitä, onko etuudensaaja vakuutettu vai ei. Kansaneläkelaitoksen maksama työmarkkinatuki on kestoltaan rajoittamaton työttömyysetuus. Oikeus työmarkkinatukeen on työttömällä, joka ei täytä työssäoloehtoa; tai jonka oikeus työttömyyspäivärahaan on päättynyt 500 päivän enimmäisajan täyttymisen vuoksi ja joka on taloudellisen tuen tarpeessa (tarveharkinta). Työmarkkinatukea maksetaan sen jälkeen, kun henkilö on ollut työttömänä työnhakijana työvoimatoimistossa yhteensä viisi työpäivää enintään kahdeksan peräkkäisen kalenteriviikon aikana (omavastuuaika). Julkisesta työvoimapalvelusta annetun lain mukaisen työvoimapoliittisen aikuiskoulutuksen, työharjoittelun, työelämävalmennuksen, työkokeilun ja ammatinvalinnanohjaus- ja kuntoutustoimenpiteiden (työvoimapoliittiset toimenpiteet), maahanmuuttajan kotoutumistoimenpiteiden sekä kuntouttavan työtoiminnan ajalta työmarkkinatukeen oikeutetun toimeentulo turvataan työmarkkinatuella. Koulutustuesta säädetään laissa julkisesta työvoimapalvelusta (1295/2002). Koulutustuki ei vaikuta työttömän 500 päivän laskuriin eikä se ole työttömyysturvalain mukainen työttömyysetuus. Etuuden maksajana on joko Kela (perustuki) tai työttömyyskassat (ansiotuki). Koulutustukeen on oikeus 17 vuotta täyttäneellä opiskelijalla, joka on työttömäksi jäädessään tai koulutuksen aloittaessaan täyttänyt työssäoloehdon eikä ole saanut työttömyyspäivärahaa enimmäisaikaa. Ansiotuen ansio-osan saamisen lisäedellytyksenä on, että opiskelija on työtön tai kokonaan lomautettu, soviteltuun työttömyysetuuteen oikeutettu henkilö tai työttömyysuhan alainen. Työttömyys ei ole koulutustuen edellytys.
12 12 Työttömyysetuuksien yhteensovitettava määrä Työttömyysturvaan liittyvänä periaatteena on, ettei henkilölle makseta työttömyyspäivärahaa sellaiselta ajalta, jolta työnantaja olisi velvollinen maksamaan palkkaa. Toisaalta työntekijän jäätyä työsuhteen päättymisen johdosta työttömäksi siten, että työttömyyspäivärahaa on tullut maksettavaksi, hänelle ei tule korvattavaa vahinkoa työnantajan korvausvelvollisuutta vastaavaa määrää. Työttömyyspäivärahan tai työmarkkinatuen on katsottava jo osittain korvanneen vahinkoa, jota ei tule rikastumiskiellon vastaisesti korvata kahdesti. Koska maksettu työttömyyspäiväraha perustuu osittain henkilön omiin maksuihin eli ansiopäivärahan osalta palkansaajan työttömyysvakuutusmaksuun ja työttömyyskassan jäsenmaksuun ja peruspäivärahan osalta palkansaajan työttömyysvakuutusmaksuun, yhteensovituksen ulkopuolelle jää se osa saadusta työttömyysetuudesta, jonka työntekijä on itse kustantanut. Tämä päivärahan omarahoitusosuus, joka ansiopäivärahan osalta on arvioitu keskimäärin 25 % päivärahasta ja peruspäivärahan osalta 20 % päivärahasta, kuuluu henkilölle itselleen, ei etuuksien rahoittajille. Työnantaja määrätään siis palauttamaan ansiopäivärahan kyseessä ollessa Työttömyysvakuutusrahastolle se osa päivärahoista, jonka Työttömyysvakuutusrahasto ja valtio rahoittavat sekä Kansaneläkelaitokselle valtion rahoittama työmarkkinatuki kokonaan. Yhteensovittamiseen liittyvät prosessuaaliset säännökset TSL 12:3.3:n mukaan työttömyyspäivärahan ja korvauksen yhteensovittamista käsitellessään tuomioistuimen on varattava Työttömyysvakuutusrahastolle ja etuuden maksaneelle työttömyyskassalle tilaisuus tulla kuulluksi. Mikäli työntekijälle on maksettu työttömyysetuuksia Kansaneläkelaitoksesta, tuomioistuimen tulee kuulla rahaston ja työttömyyskassan sijaan Kansaneläkelaitosta. Tuomioistuimen on velvoitettava työnantaja maksamaan korvauksesta vähennetty rahamäärä joko Työttömyysvakuutusrahastolle (ansiopäivärahan yhteensovitus) tai Kansaneläkelaitokselle (työmarkkinatuen ja peruspäivärahan yhteensovitus) ja toimitettava asiassa annettu lainvoiman saanut tuomio tai päätös osuuden saajalle tiedoksi. Jos työnantajan korvausvelvollisuudesta tehdään sopimus, siinä on erikseen mainittava sovittu kokonaiskorvaus sekä siihen sisältyvä työntekijälle työttömyydestä johtuvista, ennen sopimuksen tekemistä menetetyistä palkkaeduista maksettava korvaus. Korvauksesta on tehtävä vähennys edellä selostetun mukaisesti. Työnantaja vastaa siitä, että korvauksesta vähennetty rahamäärä suoritetaan Työttömyysvakuutusrahastolle tai Kansaneläkelaitokselle ja että sopimusjäljennös toimitetaan sille tiedoksi. Rahaston, työttömyyskassojen ja Kelan kuulemisvelvoitetta koskeva säännös lisättiin lakiin eduskuntakäsittelyssä. Eduskunnan lakivaliokunta piti välttämättömänä, että kaikille osapuolille varataan tilaisuus tulla kuulluksi oikeudenkäynnissä, jotta tuomioistuin voi velvoittaa työnantajan maksamaan korvauksia Työttömyysvakuutusrahastolle tai Kansaneläkelaitokselle.
13 Työsuhteen perusteella maksettavan etuuden ja työttömyysturvan yhteensovitus työttömyysturvalain mukaan Tässä jaksossa kuvataan työttömyysturvalain jaksotusta koskevia tulkintasääntöjä ja käytäntöjä. Työttömyysturvalain 1 luvun 2 :n 1 momentin mukaan työttömyyspäivärahalla ja työmarkkinatuella turvataan työttömän työnhakijan perustoimeentulo. Työttömyysetuuden saamisen yleisistä rajoituksista säädetään lain 3 luvussa. Kyseisen luvun 5 :n mukaan työttömyysturvaa ei makseta ajalta, jolta työntekijällä on oikeus irtisanomisajanpalkkaan tai sitä vastaavaan korvaukseen taikka vuosilomakorvaukseen. Työttömyysturvalain 3 luvun 6 :ssä säädetään työnantajalta saadun taloudellisen etuuden vaikutuksesta työttömyyspäivärahaoikeuteen työttömyyden aikana.. Kyseisen pykälän mukaan työnantajalta saatu taloudellinen etuus, joka perustuu työnantajan ja työntekijän väliseen, työsuhteen päättymiseen liittyvään sopimukseen tai muuhun vastaavaan järjestelyyn, estää työttömyysetuuden myöntämisen ajalta, jolle etuus jaksotetaan työsuhteen päättymisestä lukien henkilön viimeisimmästä työsuhteesta saaman palkan perusteella. Jos työnantajalta saatu taloudellinen etuus on maksettu työsuhteen päättymisen jälkeen, jaksotus voidaan tehdä taloudellisen etuuden maksamisajankohdasta lukien. Jaksotuksen on tällöin vastattava työsuhteen päättymisestä lukien tehtävää, työsuhteen päättymisen jälkeen maksetun etuuden jaksotusta. Etuutena ei oteta huomioon työnantajan järjestämää tai hankkimaa koulutusta. Koulutuksen hankkimista varten maksettu rahallinen etuus kuitenkin jaksotetaan. Työnantajan maksaman taloudellisen etuuden jaksotus tarkoittaa käytännössä sitä, ettei työttömäksi jääneellä henkilöllä ole oikeutta saada työttömyysetuutta ajalta, jolle työnantajan maksama etuus jaksotetaan. Jaksotus tehdään jakamalla taloudellinen etuus viimeisimmän työsuhteen päiväpalkalla. Työnantajan maksamat taloudelliset etuudet kuuluvat pääsäännön mukaan aina jaksotuksen piiriin. Pykälässä tarkoitettuna jaksotettavana etuutena ei kuitenkaan pidetä vahingonkorvausta, joka työnantaja määrätään maksamaan työsuhteen laittoman päättämisen vuoksi. Vaihtoehdot ovat toisensa poissulkevat: työsuhteen päättyessä sovitut (vahingon)korvaukset kuuluvat työsopimuslain yhteensovitussäännöksen piiriin, kun taas muut taloudelliset etuudet kuuluvat työttömyysturvalain jaksotussäännöksen piiriin. Yhteensovitus tehdään siten jommankumman järjestelmän mukaan. Mahdollista kuitenkin on, että samaan sopimukseen sisältyy sekä työsopimuslain mukaan että työttömyysturvalain mukaisesti yhteensovitettavaa osuutta, kuten esimerkiksi sekä TSL 12:2:n mukaista vahingonkorvausta että jaksotettavaa lomakorvausta. Työttömyysturvalain jaksotuksen piiriin kuuluvat mm. työsuhteen päättämissopimuksen perusteella maksetut ns. kultaiset kädenpuristukset sekä muut erorahat ja tukipaketit. Myös työntekijän saama muu kuin rahallinen etuus jaksotetaan (esim. tietokone, auto). Tällöin jaksotettavana etuutena pidetään esineen tai omaisuuden arvoa (esimerkiksi verotusarvoa) sen luovutushetkellä. Jos siis työsuhteen päättämisestä sovitaan korvausta vastaan, lähtökohtana on se, että korvaus on jaksotetta-
14 14 vaa etuutta. Yksittäistapauksessa voi kuitenkin olla vaikea sanoa, onko kyseessä työttömyysturvalain mukaan jaksotettava etuus, työsopimuslain yhteensovitussäännöksen piiriin kuuluva (vahingon)korvaus tai yhteensovituksen ulkopuolelle jäävä aineettoman vahingon korvaus. Tulkinnassa huomiota kiinnitetään muun muassa työsuhteen päättymistä edeltäneisiin olosuhteisiin, työnantajan ja työntekijän menettelyyn työsopimusta päätettäessä sekä osapuolten käsitykseen korvauksen luonteesta. Työttömyysturvalakia koskevan hallituksen esityksen (HE 115/2002) mukaan jaksotettavasta etuudesta ei ole kysymys silloin, kun tuomioistuimen päätöksessä tai osapuolia edustavien järjestöjen välisessä sopimuksessa työnantajan maksettavaksi määrättävä etuus määritellään vahingonkorvaukseksi. Sen sijaan pelkkä työntekijän väite etuuden luonteesta vahingonkorvauksena ei ole riittävä osoitus siitä, että kyseessä olisi jaksotuksen ulkopuolelle jäävä vahingonkorvaus. Ratkaisevaa ei näin ollen ole se, millä nimikkeellä etuus on maksettu, vaan etuuden todellinen luonne. Jos sopimus on laadittu TSL 12:3:ssä edellytetyssä muodossa ja siinä on mainittu Työttömyysvakuutusrahastolle tai Kansaneläkelaitokselle maksettava osuus, sopimusta on lähtökohtaisesti pidettävä vahingonkorvaussopimuksena. Vaikka sopimusta ei ole tehty edellä tarkoitetussa muodossa, voi työntekijälle maksettava korvaus silti olla jaksottamatta jäävää vahingonkorvausta, mikäli asiassa esitetään luotettava selvitys siitä, että työsopimus on päätetty työsopimuslain vastaisesti ja hakijalla on tällä perusteella oikeus korvaukseen. Työttömyyskassoille suunnattujen sosiaali- ja terveysministeriön antamien ohjeiden mukaan jaksotettavasta etuudesta on yleensä kyse, jos sopimus tehdään ennen työsuhteen päättymistä tai samaan aikaan irtisanomisilmoituksen kanssa. Työsuhde voi myös päättyä työnantajan ja työntekijän välillä käytyjen neuvottelujen jälkeen tehdyllä sopimuksella. Tällaisissa tilanteissa ei nimenomaista työsuhteen irtisanomis- tai päättämistahdonilmaisua välttämättä ole yksilöitävissä. Joissain tilanteissa on suoritettu myös muodollinen irtisanominen tai purku, mutta taustalla on osapuolten välinen yhteisymmärrys. Tällöin henkilölle voidaan maksaa irtisanomisajan palkkaa paremmat edut ja samalla sovitaan, ettei osapuolilla ole vaatimuksia toisiaan kohtaan. Jaksotettava etuus ei perustu tehtyyn työhön tai lain pakottaviin säännöksiin, vaan niitä voidaan luonnehtia vapaaehtoisiksi ja työnantajan tahtoon perustuviksi. Selvää niin ikään on, että henkilö ei saisi etuutta, jos työsuhde jatkuisi normaalisti. Työsuhteen päättämisestä sovittaessa henkilön oikeus saada työttömyyspäivärahaa ilman työvoimapoliittista karenssia ratkeaa sen perusteella, katsotaanko työsuhteen päättyneen yhteisestä sopimuksesta vai työnantajan yksipuolisesta toimenpiteestä. Karenssi kuitenkin kuluu päällekkäin jaksotuksen kanssa.
15 15 Yhteenvetona voidaan todeta, että tuomioistuimen määrätessä tuomiolla työnantajan maksamaan korvausta työntekijälle, sen on tehtävä TSL 12:3:ssä tarkoitettu yhteensovitus, työnantajan päättäessä työsuhteen ja osapuolten sopiessa (laittoman) irtisanomisen vuoksi maksettavasta korvauksesta, korvaus on yhteensovitettava saatujen työttömyysetujen kanssa TSL 12:3:ssä säädetyllä tavalla, työnantajan ja työntekijän sopiessa työsuhteen päättymisestä ja siihen liittyvästä taloudellisesta etuudesta, etuus jaksotetaan työttömyysturvalaissa säädetyllä tavalla Lainsäädännön soveltamiskäytäntö Työsuhteen laittomasta päättämisestä tuomittavan korvauksen ja työttömyysturvajärjestelmän yhteensovitus on ollut voimassa kesäkuun alusta 2001 lukien. Säännöksestä on oikeuskäytäntöä sekä työtuomioistuimesta että yleisistä tuomioistuimista hovioikeustasolta. Korkein oikeus ei varsinaisesti ole linjannut säännöksen tulkintaa. Sen käsiteltävänä on kuitenkin ollut käräjäoikeuden tuomioon liittyvä purkuhakemus. Hylätessään purkuhakemuksen korkein oikeus otti ainoastaan viitteellisesti kantaa asiaan. Korkein oikeus totesi tuomiossaan H 2004/308 ( ), että lain säännös työttömyysturvan vähentämistavasta on siinä määrin tulkinnanvarainen, että käräjäoikeus vähentäessään työttömyyspäivärahan keskimääräisen kuukausittaisen työttömyyspäivärahan mukaan ei ollut soveltanut lakia ilmeisen väärin. Kokonaiskorvauksen erittely. TSL 12:2:n ja 12:3:n välinen suhde on nähty ongelmalliseksi. Työtuomioistuin on katsonut, että määrättäessä työsuhteen laittoman päättämisen seurauksena olevasta korvauksesta kokonaiskorvausperiaatetta soveltaen, tämän kokonaiskorvauksen erittely työsuhteen päättämisestä johtuvien palkkaetujen menetykseen, muuhun taloudelliseen vahinkoon ja aineettomaan, loukkauksesta tuomittavaan vahinkoon ei ole mahdollista. Työtuomioistuimen oikeuskäytännössä ei olekaan määritelty sitä, miltä osin korvaus sisältää aineettoman vahingon korvausta, vaan lähtökohtaisesti yhteensovituksen kohteena on koko korvaussumma. Käräjäoikeudet sekä hovioikeudet ovat sitä vastoin joissakin tapauksissa kirjoittaneet tuomion perusteluissa julki, miten tuomittu kokonaiskorvaus jakautuu. Siltä osin kun kokonaiskorvauksen on katsottu sisältävän korvausta aineettomasta vahingosta, yhteensovitusta ei ole tehty (esim. HHO S 04/1223, annettu ). Eräässä Kouvolan hovioikeuden tuomiossa (KouHO S 03/856) on puo-
16 16 lestaan otettu kanta, että korvausta ei voitu pitää kolmen kuukauden palkkaa vastaavalta osalta korvauksena työttömyydestä johtuvista menetetyistä palkkaeduista, joten siitä ei ollut tehtävä yhteensovitusta. Yhteensovitettavat etuudet. TSL 12:3:n sanamuodon mukaan korvauksesta tehtävä vähennys koskee vain työttömyysturvalaissa tarkoitettua ansiopäivärahaa, peruspäivärahaa ja työmarkkinatukea. Työtuomioistuin on tuomiossaan TT katsonut kyseessä olevan sellaisen poikkeussäännön, jonka on oletettava tulleen tyhjentävästi säännellyksi. Julkisesta työvoimapalvelusta annetussa laissa säädettyä koulutustukea ei näin ollen tullut ottaa huomioon Työttömyysvakuutusrahastolle maksettavaa vähennystä laskettaessa. Käytännössä myöskään koulutuspäivärahaa ei ole yhteensovitettu korvauksen kanssa. Tämä käytäntö on omaksuttu laajasti oikeuskäytännössä. Työtuomioistuimen mukaan koulutustuki vaikuttaa kuitenkin kokonaiskorvauksen määrään sitä alentavasti. Vähennyksen laskeminen. Oikeuskäytännössä omaksutun käytännön mukaan maksetut työttömyysetuudet otetaan huomioon aina tuomion julistamiseen saakka kuitenkin enintään yhtä monelta kuukaudelta/yhtä pitkältä ajalta kuin vastaavasti korvauksessa on korvausta palkkaetujen todellisesta menetyksestä työsuhteen päättymisestä lukien. Kuvio 1: Yhteensovituksen tarkasteluaika perustapauksessa Työsuhde päättyy mahdollinen lomakorvauksen jaksotus Omavastuuaika 7 päivää Työttömyyspäivärahaa maksetaan Tältä ajalta ei synny yhteensovitettavaa Yhteensovituksen tarkasteluaika Jos työsuhde on purettu ilman, että työnantajalla on ollut edes irtisanomisperustetta, työntekijällä on oikeus TSL 6:4:n mukaiseen irtisanomisajan palkkaa vastaavaan korvaukseen. Jos työntekijälle tämän lisäksi tuomitaan TSL 12:2:n mukaista korvausta, yhteensovitus kohdistuu TSL 6:4:n perusteella määräytyvän irtisanomisajan jälkeiseen aikaan. Tämä työtuomioistuimessa ja hovioikeuksissa omaksuttu tulkintalinja on perusteltu, sillä työttömyyskassa ryhtyy takaisinperintään työttömyysturvalain 3 luvun 5 :n nojalla, mikäli työntekijälle on maksettu ansiosidonnaista työttömyyspäivärahaa vastaavalta ajalta.
17 17 Kuvio 2: Yhteensovituksen tarkasteluaika, jos tuomitaan/sovitaan irtisanomisajan palkasta Työsuhde päättyy Noudattamatta irtisanomisaikaa mahdollinen lomakorvauksen jaksotus Omavastuuaika 7 päivää Työttömyyspäivärahaa maksetaan Tuomittavan/sovittavan irtisanomisajan palkan kohdentuminen Yhteensovituksen tarkasteluaika Tältä ajalta ei yhteensovitusta Vaikka etuutta maksettu Vakuutusvalvontavirasto on ottanut ohjeessaan kannan, että vähennystä laskettaessa käytetään ansiosidonnaisen työttömyyspäivärahan bruttomäärää. Tämä tulkintalinja on laajasti oikeuskäytännössä käytössä. Tiedossa ei ole tuomioita, joissa tässä bruttomäärän periaatteesta olisi poikettu. Kohtuullistaminen. Kantajat pyytävät varsin usein Työttömyysvakuutusrahastolle/Kelalle tehtävän vähennyksen kohtuullistamista. Useimmiten haastehakemuksessa esitetyt perustelut ovat vähäisiä: niissä tyydytään vain toistamaan työsopimuslain 12:3.2:n kohtuullistamista koskeva säännös. Tuomioistuimet ovat kohtuullistaessaan rahastolle/kelalle maksettavaa osuutta ottaneet huomioon muun muassa seuraavanlaisia seikkoja: yksinhuoltajuus, suuri asuntolaina, sairaus, muutto paikkakunnalta toiselle, työsuhde päätetty sairasloman aikana tai raskaudesta johtuen, puolison tulot ja huollettavien määrä sekä tietysti työttömyyden kesto. Sopimuksen vahvistaminen. Näkemys siitä, voiko tuomari puuttua osapuolten vahvistettavaksi jätettyyn sopimukseen, vaihtelee. Osa tuomareista katsoo, että heillä on kyseisissä tilanteissa toimivalta valvoa kolmannen osapuolen etua, osa puolestaan katsoo, ettei heillä ole oikeutta tutkia sopimusta. Tilanne on toinen, jos osapuolet pääsevät esim. valmistelun aikana sovintoon, tuolloin suurempi osa tuomareista katsoo, että heillä on mahdollisuus vaikuttaa syntyvän sopimuksen sisältöön ja puuttua sen sisältöön.
18 18 Työttömyysvakuutusrahaston ja Kansaneläkelaitoksen kuuleminen. Tuomioistuinten linja sen suhteen, missä vaiheessa prosessia kuultavia kuullaan, on vakiintumaton. Jotkut tuomioistuimet lähettävät Työttömyysvakuutusrahastolle lausumapyynnön heti kanteen vireille tulon jälkeen, kun taas joissakin tapauksissa lausumaa pyydetään muutaman päivän tai jopa muutaman tunnin varoitusajalla ennen tuomion aiottua antamisaikaa. Hovioikeuksien osalta kuulemiskäytäntö on vaihteleva. Hovioikeuksissa on esiintynyt epätietoisuutta siitä, tuleeko kuuleminen toteuttaa myös hovioikeusasteessa sekä siitä, voiko kuultava lausua asiassa kirjallisesti, mikäli asiassa on päätetty järjestää pääkäsittely. Kuultavien kuulemisesta tilanteissa, joissa tuomioistuin vahvistaa osapuolten tekemän sovinnon, ei ole vakiintunutta käytäntöä. Niissäkin tilanteissa, joissa kuuleminen järjestetään sovintoa vahvistettaessa, on epäselvää, mikä merkitys kuultavan esittämillä kannanotoilla voi olla. Oikeuskäytännössä on otettu kantaa mm. siihen, ettei kuultavalla ole oikeutta oikeudenkäyntikuluihin (mm. TT 2006:1). Toisaalta Työttömyysvakuutusrahaston vaatimukset viivästyskorosta on hyväksytty niin käräjäoikeus- kuin hovioikeustasollakin sekä työtuomioistuimen ratkaisukäytännössä. 2.2 Nykytilan arviointi Tuomioistuinprosessi Kokonaiskorvausajattelu ja yhteensovitus tuomioistuinprosessissa Voimassa olevan TSL 12:2:n mukaisen kokonaiskorvausajattelun ja saman luvun 3 :n yhteensovitusta koskevan säännöksen välillä vallitsee selkeä ristiriita. TSL 12:2:n mukaan korvaus määrätään kokonaisharkinnalla kaikkien tapaukseen vaikuttavien seikkojen perusteella. Sen jälkeen kun korvaus on määrätty, se ei ole jaettavissa osiin sen mukaan, miltä osin korvaus sisältää aineettoman vahingon ja miltä osin taloudellisen vahingon korvausta. TSL 12:3.1:n mukaan korvauksen ja työttömyysturvan yhteensovitus toteutetaan kuitenkin ainoastaan siltä osin, kun kysymys on palkkaetujen menetyksen korvaamisesta ennen tuomiota. TSL 12:3:n sanamuodon mukaisesti tuomioistuin joutuu siis yhteensovitusta tehdessään pohtimaan, mikä osuus korvauksesta on yhteensovitettavaa palkkaetujen menetyksestä johtuvaa korvausta eli siis TSL 12:2:ssä säädettyjen periaatteiden vastaisesti erittelemään kokonaiskorvaukseen sisältyvät erät. Säännösten välinen ristiriita on aiheuttanut soveltamisongelmia ja jossain määrin myös oikeuskäytännön eriytymistä. Kokonaiskorvausperiaatteen vuoksi osa tuomareista on nähnyt korvauksen jaottelun mahdottomaksi, kun taas jotkut tuomareista ovat - TSL 12:3:n taustalla oleva ajatukset huomioon ottaen - omaksuneet käytännön, jonka mukaan tuomiossa kirjoitetaan julki se, mikä osa korvauksesta on ai-
19 19 neettoman vahingon korvausta. Oikeuskäytännön yhtenäisyyden takaamiseksi säännösten välinen ristiriita olisi pyrittävä ratkaisemaan. Käytännön tasolla yhteensovituksen osalta ratkaistavia ongelmia ovat edellä mainitun lisäksi muun muassa se, mistä yhteensovittamisen tarkastelujakso alkaa eli mistä lukien työttömyyspäivärahat tulee ottaa huomioon. Ongelmallista on myös se, tuleeko työttömyyspäivärahat ottaa huomioon käräjäoikeuden ja hovioikeuden tuomioiden väliseltä ajalta, mikäli käräjäoikeuden tuomiosta valitetaan ja hovioikeudessa tuomittava korvaus on niin suuri, että yhteensovitus sinänsä voisi tulla kyseeseen. 5 Yhteensovitettavat etuudet Työsopimuslain säännös yhteensovitettavista työttömyysetuuksista ei vastaa vuoden 2003 alusta voimaan tulleen työttömyysturvalain työttömyysetuuksia. Kaikki työttömyyskassojen ja Kelan työttömille maksettavat etuudet eivät ole yhteensovituksen piirissä. Tämä vaikeuttaa yhteensovituksen käytännön toteuttamista ja aiheuttaa turhaa sekaannusta lain soveltajien keskuudessa. Kuuleminen Työttömyysvakuutusrahaston ja Kansaneläkelaitoksen kuulemiseen liittyy edelleen ratkaistavia kysymyksiä. Hovioikeustasolla kuuleminen ei ole vakiintunut. Tuomioistuimissa ei ole syntynyt vakiintunutta käytäntöä siitä, onko kuultavia kuultava myös silloin, kun tuomioistuimelta pyydetään osapuolten tekemän sovinnon vahvistamista. Epäkohtana voidaan pitää myös sitä, ettei tuomioistuimille ole aina selvää, mitä tahoa kussakin tapauksessa tulisi kuulla. Esimerkiksi kuullaan Työttömyysvakuutusrahastoa vaikka henkilö ei ole työttömyyskassan jäsen ja hänelle on maksettu etuutta vain Kansaneläkelaitoksesta. Työsopimuslain 12:1:n ja 12:3:n välinen suhde Työsopimuslain yhteensovitusjärjestelmän piiriin kuuluvat TSL 12:2:n korvauksen lisäksi laittomasta lomauttamisesta TSL 12:1:n mukaan tuomittavat vahingonkorvaukset. Sen sijaan takaisinottovelvollisuuden rikkomisesta tuomittava vahingonkorvaus jää yhteensovituksen ulkopuolelle. Koska työntekijän saamat työttömyysetuudet vähentävät takaisinottovelvollisuuden rikkomisesta tuomittavaa työnantajan korvausvastuuta, periaate työnantajan täydestä vahingonkorvausvastuusta ei toteudu. 5 Etuudet on huomioitu vain ajalta ennen käräjäoikeuden tuomiota mm. Helsingin hovioikeuden tuomiossa 1746, annettu (S03/920) sekä Turun hovioikeuden tuomiossa 2883, annettu (S05/418). Etuudet on huomioitu käräjäoikeuden tuomion jälkeiseltä ajalta mm. Rovaniemen hovioikeuden tuomiossa 209, annettu (S05/291).
20 20 Työttömyysturvalakiin liittyvät kysymykset Kahdenkertainen yhteensovitus Käytännössä on esiintynyt joitakin tapauksia, joissa samalta ajalta maksettuihin työttömyysetuuksiin kohdistuu sekä yhteensovitus että työttömyysturvalain mukainen takaisinperintä. Näin voi käydä tapauksissa, joissa työsopimus on purettu välittömin vaikutuksin. Jos työnantajalla ei katsota olevan purkuperustetta, työntekijä on oikeutettu irtisanomisajan palkkaa vastaavaan korvaukseen. Jos tämä osuus yhdistetään korvaukseen ja koko summasta tehdään yhteensovitus ja työttömyyskassa myöhemmässä vaiheessa epää irtisanomisaikaan kohdistuvan työttömyysetuuden ja ryhtyy takaisinperintään, sama korvausosuus yhteensovitetaan kahdesti. Työttömyysturvalain 11 luvun 10 :ssä säädetään takaisinperinnästä. Pykälän 1 momentin mukaan, jos työttömyysetuutta on maksettu aiheetta tai määrältään liian suurena, liikaa maksettu etuus on perittävä takaisin. Pykälän 2 momentin mukaan takaisinperinnästä voidaan luopua joko kokonaan tai osittain, jos tämä katsotaan kohtuulliseksi eikä työttömyysetuuden aiheeton maksaminen ole johtunut etuuden saajan tai hänen edustajansa vilpillisestä menettelystä tai jos aiheettomasti maksettu määrä on vähäinen. Lisäksi takaisinperinnästä voidaan luopua kokonaan takaisinperintää koskevan päätöksen antamisen jälkeen myös silloin, kun takaisinperintää ei etuuden saajan taloudellinen tilanne huomioon ottaen ole enää tarkoituksenmukaista jatkaa tai kun perinnän jatkamisesta aiheutuisi perimättä olevaan etuuden määrään nähden kohtuuttomat kustannukset. Työttömyysetuuden maksajalla on toimivalta tehdä tapauskohtainen ratkaisu takaisinperinnästä luopumisesta edellä mainitun työttömyysturvalain 11 luvun 10 :n 2 momentin perusteella. Palautettu työttömyysetuus ja 500 päivän laskuri Yhteensovituksen kautta palautuva työttömyysturva ei nykyisten säännösten mukaan vaikuta henkilölle maksettujen etuuksien enimmäisaikaan. Toisin sanoen järjestelmään palautunut etuus ei vähennä 500 päivän enimmäisaikalaskuriin kertyneitä etuuspäiviä. Maksettuun työttömyyspäivärahaan ei siten puututa jälkikäteen, ja se pysyy myös verotuksen ja eläkkeen kannalta muuttumattomana. Tilanne on koettu epäoikeudenmukaiseksi vahingonkorvausta saavan henkilön kannalta. Kun työnantaja palauttaa järjestelmään osan maksetun työttömyyspäivärahan menosta, järjestelmälle ei ole tältä osin syntynyt kulua palautusta vastaavan työttömyysetuuden osalta. Tästä johtuen työryhmässä on ollut esillä kysymys siitä, pitäisikö työnantajan työttömyysetuuden rahoittajalle maksaman osuuden lisätä vastaavasti henkilölle maksettavien työttömyyspäivärahapäivien määrää. Toisaalta työryhmässä on katsottu, että TSL 12:3 säädettäessä ei ole tarkoitettu puuttua henkilön sinänsä oikein perustein maksettuun työttömyysetuuteen vaan yhteensovituksen tarkoituksena on ollut toteuttaa työnantajan täysi vahingonkorvausvastuu, kun aiemmin työttömyysturvajärjestelmä maksoi osan vahingonkorvauksesta.
Työsopimuksen päättämiskorvauksen ja työttömyysturvan yhteensovitus tuomioistuimessa
Markku Räty Työsopimuksen päättämiskorvauksen ja työttömyysturvan yhteensovitus tuomioistuimessa 1. Johdanto Työsopimuslain (TSL, 55/2001) 12 luvun 2 :ssä säädetään työsopimuksen perusteettomasta päättämisestä